Publication: Magyar Közlöny
Issue: MK-2011-140 (Year: 2011, Number: 140)
Era: contemporary
Section: (1) A társasági adóról és az osztalékadóról szóló 1996. évi LXXXI. törvény (a továbbiakban: Tao tv.) 4. §-a a következõ
Paragraph Index: 176

(2) A Tao tv. 4. § 3. és 5. pontja helyébe a következõ rendelkezés lép: (E törvény alkalmazásában) „3. azonos munkakör: a 7/2010. (IV. 23.) KSH közleménnyel kiadott, 2011. január 1-jétõl hatályos Foglalkozások Egységes Osztályozási Rendszere (FEOR-08) szerint azonosnak minõsülõ munkakör;” „5. bejelentett részesedés: a belföldi jogszabályok alapján létrejött jogi személyben, jogi személyiséggel nem rendelkezõ társas cégben és külföldi személyben (kivéve az ellenõrzött külföldi társaságot) szerzett legalább 30 százalék mértékû, valamint minden további megszerzett részesedés (részesedés értékének a növekedése), feltéve, hogy az adózó a részesedés megszerzését (ide nem értve a részesedés értékének a növekedését) a szerzést követõ 60 napon belül bejelenti az adóhatóságnak; a határidõ elmulasztása esetén igazolási kérelem elõterjesztésének nincs helye; a 30 százalékot meghaladóan szerzett részesedés bejelentésének feltétele, hogy az adózó a legalább 30 százalékos mértékû részesedését bejelentette az adóhatósághoz; e rendelkezés alkalmazásában szerzés idõpontjának a cégbírósági bejegyzés napja, cégbírósági bejegyzés hiányában az alapul szolgáló jogügylet hatályosulásának napja minõsül; az üzletvezetés helyére tekintettel belföldi illetõségû adózó e rendelkezést azzal az eltéréssel alkalmazza, hogy az elsõ jognyilatkozat megtételének napját követõ 60 napon belül jogosult bejelentést tenni azokról a részesedésekrõl, amelyeket a belföldi illetõség megszerzése elõtt szerzett;”

Source: https://magyarkozlony.hu/hivatalos-lapok/d02290c676d6af915d296b78c53b86b5449736bf/dokumentumok/0208418ecf1c0f06c26d14cc335968b877540082/letoltes